Aan die begin van die wedstryd kon mens sien dat die manne eers die gevoel van hulle oponente wou kry en was deurgans gestraf vir die harde manier waarop hulle die losballe skoongemaak het. Dit het ons, ongelukkig 'n drie teen ons gekos in die eerste paar minute van die wedstryd.
HPR skop die PUK-16 reeks af met 'n ongelooflike wedstryd teen Volksrust. Die 1ste-span meisies was gereed vir 'n wedstryd wat niemand gou sal vergeet nie. Teen haftyd is die telling nog 0-0 en almal begin die spanning voel. Piet Retief maak menige pogings om die bal in die boks te kry, maar die bal wil net nie in nie. Met 10 min oor breek Volksrust ongelukkig deur en word die eerste doel aangeteken.
Speler van die wedstryd - Amy Ballantyne, met fantastiese verdediging het sy 'n paar keer vir haar span verligting gebring.
Isabella Klingenberg het die bal aan die rol gesit met die eerste doel in die 18de minuut van die wedstryd! Sy het dit so geniet dat sy sommer 3 minute later weer die bal laat klap het in die hok! Marli Luyt en Elizna Stapelberg het toe in die tweede helfte besluit dat hulle ook wil deel hê in die pret en toe ook elk ’n doel aangeteken! Aan die ander kant van die veld het Carmen Reid gesorg dat Volksrust nie eers naby die kas kom nie en dit het gesorg vir pragtige hokkie. Carmen is dus die agterspeler van die wedstryd, terwyl Marli Luyt as voorspeler van die wedstryd aangewys is.
Die O/14's het ongelukkig nie gewen nie nie, maar dit word beskou as 'n uitstekende leerondervinding aangesien hulle teen 'n baie sterk span te staan gekom het.